QR+koder+og+augmented+reality

=QR koder og augmented reality=

QR koder og augmented reality er to teknologier, som udnytter smartphones som mobilt medie. De giver, på hver deres måde, mulighed for at tage informationer med ud af klasselokalet, og gøre dem tilgængelige der hvor de skal anvendes.
 * Hvem kan anvende det, og hvordan kan det anvendes?**

QR koder er det man også kalder 2D-stregkoder. De indeholder informationer, som man kan afkode med en smartphone, der har den nødvendige applikation installeret. Én af de applikationer som kan læse koderne, er QR Droid (til Android smartphones). Den udmærker sig ved, at den også kan oprette koder, og gemme dem som billeder. Til iPhone findes fx QR Reader for iPhone. Det danske initiativ Mobisticks giver mulighed for, via en hjemmeside, at uploade dokumenter og billeder til en server og oprette koder som linker til disse materialer. Koderne kan placeres på en hjemmeside som herunder, eller de kan printes ud og hænges op i papirform.

Augmented reality betyder 'forstærket virkelighed'. Begrebet dækker over, at teknologien bidrager til den umiddelbare erkendelse af virkeligheden. Eksempler på brugen af augmented reality kan ses i applikationer som Layar. Her finder man ekesempelvis et 'layer' som viser historiske oplysninger om Københavns befæstning. Også tjenester som fx Krak.dk anvender augmented reality i deres applikationer til smartphones.

QR koder og augmented reality kan anvendes i forbindelse med undervisning som finder sted udenfor klasselokalet. Fx i forbindelse med ekskursioner og studieture kan det støtte de lærendes forståelse af det de ser, at de får tilbudt yderligere informationer via deres mobiltelefoner.
 * Med hvilket formål kan det anvendes?**

Effekten af at anvende QR koder og augmented reality kan være, at informationer er let tilgængelige for de lærende, og at de altid er relevante og opdaterede. Hvor en søgning på eksempelvis Google ikke altid sikrer at de lærende finder frem til korrekte informationer, vil underviserens QR koder kunne lede dem direkte til de relevante hjemmesider og dokumenter.
 * Hvad kan effekten være?**

Det kræver, at flere af de lærende har en smartphone som kan anvende de applikationer der udnytter QR koder og augmented reality. Derudover kræver det, at underviseren sætter sig ind i teknologien og lærer at generere sine egne QR koder.
 * Hvad kræver det i form af igangsættelse?**

E-læringsmodul om QR koder i undervisningen: @http://e-laeringsmoduler.emu.dk/hosted_materiale/qrkoder/index.htm
 * Yderligere læsning:**